7. maj 2019

VEKS Udbud af træpiller

VEKS har i forbindelse med nærværende udbud modtaget tilbud på træpiller, som sagligt vurderet er for høje. Derfor annulleres første udbudsrunde og erstattes af en ny tilbudsrunde med de samme konditioner.

Tilbudsfristen for den nye tilbudsrunde er tirsdag den 14. maj kl. 13:00.

Tilbud og udfyldt EPSD fremsendes på mail til veks@veks.dk.

Vestegnens Kraftvarmeselskab I/S (VEKS), Roskildevej 175, 2620 Albertslund, CVR nr. 69332804, udbyder træpille kontrakt for perioden 01.07.2019 til 30.06.2020.

Tilbuddet skal afgives i henhold til nærværende betingelser, og baseret på vedlagte kontraktudkast med tilhørende bilag. Der accepteres ikke forbehold ud over det omfang der eksplicit fremgår af kontrakten. Der er ikke adgang til at give alternative tilbud.

Der er tale om varekøb og den anvendte udbudsprocedure er ”Offentligt udbud”.

Tildeling af kontrakten afgøres ud fra kriteriet laveste pris

Den tilbudte pris påføres i vedlagte Bilag 4 Tilbudsskema.  
  
Hvis der er spørgsmål til det fremsendte materiale, bedes disse rettes hurtigst muligt, og senest torsdag den 9. maj 2019 kl. 16, til Nina Dalsgaard, nd@veks.dk. Svar eller supplerende oplysninger vil tilgå tilbudsgiverne fredag den 10. maj 2018.

Tilbud skal være udbyder i hænde senest den 14. maj 2019 kl. 13:00 på mail [veks@veks.dk](mailto:veks@veks.dk).

Ved modtagelsen af tilbuddet vil der blive fremsendt en elektronisk kvittering.

Med venlig hilsen

VEKS

Jørgen Eigaard Hansen